બે ઉત્સાહી વૈજ્ઞાનિકો નામે આર્નોલ્ડ અને ફોર્ડ (એન્થની હોપ્કિન્સ) સાથે મળીને એક એવા વિશ્વની કલ્પના અને નિર્માણ કરે છે જ્યાં માણસ પોતાની તમામ પ્રાકૃત – વિકૃત ઈચ્છાઓ સંતોષી શકે, અને બહાર જે શક્ય ન હોય એ અહીં કરવાની વિશેષ સગવડો છે, મન ફાવે તેમ કરવાનો એને પૂરેપૂરો અવસર મળે, અને એ બધુંય કાલ્પનિક છતાંય કલ્પના સત્યથી પણ વધુ વિશ્વસનીય થઈ જતી હોય એ પ્રકારનું અનોખું વિશ્વ. . એન્થની હોપ્કિન્સ ફોર્ડના પાત્રમાં જોરદાર અભિનય કરે છે, ફોર્ડ જાણે વેસ્ટવર્લ્ડનો ઈશ્વર છે, સર્જક છે, અને એ રીતે વેસ્ટવર્લ્ડના હોસ્ટ્સ તેના કાબૂમાંં રહેલા રમકડાં, સર્જકે ઈશ્વરને પણ અહીં પાત્ર બનાવીને સંંવાદો દ્વારા એની પળોજણ અને વિચારવિશ્વને પણ આપણી સમક્ષ મૂકી આપ્યુંં છે.